Na osnovu člana 35 stav 1 Statuta opštine Plužine (“Sl.list RCG – opštinski propisi” broj 23/04 i 7/07 i “Sl.list CG – opštinski propisi” broj 1/11, 8/11 i 22/11) i člana 64 Zakon o privrednim društvima ("Sl.list RCG" broj 06/02 i "Sl.list CG" br.17/07,80,08,40/10, 36/11 i 40/11) a u vezi sa članom 21 Odluke o proglašenju regionalnog parka Piva ("Sl.list CG – opštinski propisi” broj 15/15), i članom 55 Zakona o zaštiti prirode ("Sl.list CG" br.54/2016.) , Izvršni direktor predlaže ,

**O D L U K U**

**O IZMJENI I DOPUNI O D L U K E**

**O OSNIVANJU DRUŠTVA SA OGRANIČENOM ODGOVORNOŠĆU " PARK PRIRODE PIVA"**

**Član 1**

Ovom Odlukom vrši se izmjena i dopuna Odluke o osnivanju društva sa ograničenom odgovornošću “Park prirode Piva”(Službeni list CG – opštinski propisi“ broj 36/15, 3/17).

**Član 2**

Nakon člana 9 Odlukedodaje seČlan 9a Odluke i glasi:

Pored navedenih prava i obaveza u članu 9, društvo obavlja i sledeće zadatke:

1. unaprjeđenje i promocija izvornih vrijednosti područja opštine za koju je osnovano;
2. stvaranje uslova za aktiviranje turističkih resursa na teritoriji opštine;
3. saradnja sa pravnim licima, fizičkim licima, udruženjima i nevladinim organizacijama koje za predmet poslovanja imaju turističku i ugostiteljsku ili njoj komplementarnu djelatnost u cilju dogovaranja, utvrđivanja i sprovođenja politike razvoja turizma i poboljšanja uslova boravka turista na teritoriji opštine;
4. izrada turističko-propagandnog i drugog informativnog materijala;
5. podsticanje, koordiniranje i organizovanje kulturnih, umjetničkih, zabavnih, privrednih, sportskih i drugih manifestacija, koje doprinose obogaćivanju turističke ponude;
6. pružanje informacija gostima o raspoloživim smještajnim kapacitetima u primarnim i komplementarnim ugostiteljskim objektima, ugostiteljskim objektima za pružanje usluge pripremanja i usluživanja hrane i pića i kapacitetima privatnog smještaja, kulturnim manifestacijama, događajima i drugim servisnim informacijama o turističkim uslugama na teritoriji opštine;
7. pružanje informacija o radnom vremenu zdravstvenih ustanova, banaka, pošte, trgovine i drugih informacija potrebnih za boravak turista;
8. posredovanje i pružanje pomoći prilikom rezervacije i davanje informacija o smještajnim kapacitetima ako u turističkom mjestu za koje je osnovana turistička organizacija ne postoji registrovana turistička agencija;
9. dostavljanje prijave i odjave boravka u skladu sa zakonom;
10. podsticanje aktiviranja područja opštine koja nijesu ili su nedovoljno uključena u turistički promet;
11. podsticanje i organizovanje akcija usmjerenih na zaštitu i očuvanje turističkog prostora, životne sredine i kulturnog nasljeđa;
12. realizovanje programa aktivnosti boravka studijskih grupa i novinara na teritoriji svog djelovanja;
13. vođenje evidencije u cilju kontrole izdavanja i korišćenja smještajnih jedinica u kondo hotelima i vikend stanovima, u saradnji sa organima lokalne uprave i sačinjavanje izvještaja koji najmanje dvomjesečno dostavlja Ministarstvu;
14. organizovanje turističko-informativnih biroa u turističkim mjestima, za koje ocijeni potrebu;
15. evidencija i praćenje broja turista na skijalištima;
16. prikupljanje i obrada podataka (dnevna, nedjeljna i mjesečna) o turističkom prometu i njihovoj strukturi na području opštine, kao i izrada mjesečnog izvještaja o turističkom prometu za potrebe nadležnog organa za poslove statistike i Nacionalne turističke organizacije;
17. vođenje evidencije o naplati boravišne takse, izletničke, turističke takse i članskog doprinosa;
18. procjena neobuhvaćenog turističkog prometa na nivou opštine u skladu sa metodologijom koju propisuje Ministarstvo;
19. saradnja sa organima opštine u cilju donošenja i sprovođenja lokalnih mjera za poboljšanje uslova boravka turista na teritoriji opštine;
20. saradnja sa lokalnim udruženjima i nevladinim organizacijama iz oblasti turizma i ugostiteljstva i njima komplementarnim djelatnostima;
21. saradnja sa drugim lokalnim turističkim organizacijama u Crnoj Gori;
22. sprovođenje anketa i drugih istraživanja u cilju utvrđivanja ocjene kvaliteta turističkog proizvoda na teritoriji opštine;
23. izrada izvještaja i informacija za potrebe Nacionalne turističke organizacije;
24. dostavljanje godišnjeg plana za unaprjeđenje i razvoj turizma na uvid i odobrenje Nacionalnoj turističkoj organizaciji;
25. obavljanje i drugih poslova u cilju promocije turističkog proizvoda na teritoriji opštine;
26. saradnja sa istim ili sličnim organizacijama van Crne Gore.

**Član 3**

Ova Odluka stupa na snagu 8 (osmog) dana od dana objavljivanja u „Službenom listu CG – opštinski propisi“.

**Izvršni direktor**

**Slobodan Delić**